CELEX: 62007TN0003
Language: sk
Date: 2007-01-02 00:00:00
Title: Vec T-3/07: Žaloba podaná 2. januára 2007 – Španielsko/Komisia

10.3.2007   
            
            
               SK
            
            
               Úradný vestník Európskej únie
            
            
               C 56/31
            
         Žaloba podaná 2. januára 2007 – Španielsko/Komisia
   (Vec T-3/07)
   (2007/C 56/62)
   Jazyk konania: španielčina
   Účastníci konania
   
      Žalobca: Španielske kráľovstvo (v zastúpení: J. M. Rodríguez Cárcamo)
   
      Žalovaná: Komisia Európskych spoločenstiev
   Návrhy žalobcu
   
               —
            
            
               v celom rozsahu zrušiť rozhodnutie K(2006) 5103, ktorým sa prijímajú finančné úpravy pre päť projektov realizovaných na území Andalúzie:
               
                           —
                        
                        
                           vyhovenie prvému žalobnému dôvodu musí viesť k čiastočnému zrušeniu rozhodnutia, čím bude znížená výška úprav o 1 136 320 eur,
                        
                     
                           —
                        
                        
                           vyhovenie druhému žalobnému dôvodu musí viesť k čiastočnému zrušeniu rozhodnutia, čím bude znížená výška úprav na 267 746 eur, subsidiárne z dôvodu chyby vo výpočte o 90 186 eur,
                        
                     
                           —
                        
                        
                           vyhovenie tretiemu žalobnému dôvodu musí viesť k čiastočnému zrušeniu rozhodnutia, čím bude znížená výška úprav o 76 369 eur,
                        
                     
                           —
                        
                        
                           vyhovenie štvrtému žalobnému dôvodu musí viesť k čiastočnému zrušeniu rozhodnutia, čím bude znížená výška úprav na 1 136 320 eur,
                        
                     
         
               —
            
            
               zaviazať žalovanú na náhradu trov konania.
            
         Žalobné dôvody a hlavné tvrdenia
   Táto žaloba smeruje proti rozhodnutiu Komisie C (2006) 5103 z 20. októbra 2006, ktorým sa znižuje príspevok z Kohézneho fondu na päť projektov realizovaných na území autonómnej oblasti Andalúzia [neoficiálny preklad], a síce:
   
               —
            
            
               č. 2000.ES.16.C.PE.012 (činnosti, ktoré sa majú vykonať v rámci odpadového hospodárstva autonómnej oblasti Andalúzia),
            
         
               —
            
            
               č. 2000.ES.16.C.PE.066 (sanačná činnosť a čistenie v povodí Guadalquivir),
            
         
               —
            
            
               č. 2000.ES.16.C.PE.004 (sanačná činnosť a čistenie v povodí Sur: 1. etapa),
            
         
               —
            
            
               č. 2000.ES.16.C.PE.025 (rozšírenie zariadenia na spracovanie mestského odpadu v autonómnej oblasti Andalúzia – 2001),
            
         
               —
            
            
               č. 2000.ES.16.C.PE.138 (činnosti, ktoré sa majú vykonať v rámci odpadového hospodárstva v autonómnej oblasti Andalúzia).
            
         V napadnutom rozhodnutí, ktoré sa zameralo predovšetkým na preskúmanie projektu 012, vykonala Komisia úpravu vo výške 4 745 284 eur na základe úvah súvisiacich s dostatočnosťou kontrol, pokiaľ ide o preplatiteľnosť nákladov a dodržiavanie predpisov z oblasti verejného obstarávania (uzavretie dvoch zmlúv bez verejného obstarávania, použitie skúsenosti ako kritéria hodnotenie ponúk a údajné nezrovnalosti pri uverejnení oznámení o vyhlásení verejného obstarávania).
   Na podporu svojich tvrdení žalujúci štát uvádza:
   
               —
            
            
               Porušenie zásad legitímnej dôvery, právnej istoty a proporcionality v súvislosti s preplatiteĺnosťou určitých nákladov z dôvodu, že napadnuté opatrenie bolo prijaté pred uplynutím dodatočnej lehoty vyžiadanej na vylúčenie nákladov, ktoré sa nepreplácajú, a ich nahradenie nákladmi, ktoré sa preplácajú.
            
         
               —
            
            
               Nesprávny výklad článku 11 ods. 3 písm. b) a e) smernice 92/50/EHS (1) vo vzťahu k údajným nezrovnalostiam zisteným pri uzavretí dvoch zmlúv na poskytnutie služieb bez vyhlásenia verejného obstarávania. V rámci tohto dôvodu sa subsidiárne uvádza tiež chyba vo výpočte.
            
         
               —
            
            
               Porušenie smerníc z oblasti verejného obstarávania, pokiaľ ide o zahrnutie „kritéria skúsenosti“ medzi kritériá vyhodnotenia ponúk. V tejto súvislosti žalujúci štát tvrdí, že v relevantnej právnej úprave toto kritérium síce výslovne nie je uvedené, samotná judikatúra Spoločenstva ho však pripúšťa, a jeho použitie preto nemôže predstavovať zjavné a závažné porušenie práva Spoločenstva a môže by byť len ospravedlniteľným právnym omylom spôsobeným nedostatočnou jasnosťou právnej normy.
            
         
               —
            
            
               Neexistencia zjavného a závažného nesplnenia povinnosti, a teda dostatočne závažného porušenia práva Spoločenstva pri nezrovnalostiach vyplývajúcich z neuverejnenia niektorých verejných obstarávaní.
            
         
      (1)  Smernica Rady 92/50/EHS z 18. júna 1992 o koordinácii postupov verejného obstarávania služieb (Ú. v. ES L 209, 24.7.1992, s. 1; Mim. vyd. 06/001, s. 322).